ผมตื่นนอนมาแล้วรุ้สึกเจ็บบเท้าบริเวณหลังเท้าและข้างๆทั้ง2ฝังของเท้าไม่สามารถขยับหรือลงน้ำหนักได้เลบครับ เพราะเจ็บมาก อยากทราบว่ามันเกิดจากอะไรครับ? ขอบครับ
สวัสดีค่ะ อาการเจ็บที่หลังเท้าและข้างๆ เท้า อาจเกิดจาก1.การอักเสบของกล้ามเนื้อเส้นเอ็นที่ด้านบนของเท้า สาเหตุได้แก่ การใส่รองเท้าที่คับ รัดแน่นเกินไป หรือเดิน วิ่งบนพื้นผิวที่ไม่เรียบ หรืออุบัติเหตุโดนของกระแทกบนหลังเท้าโดยตรง2. เป็นรองช้ำ หรือโรคพังผืดใต้ฝ่าเท้าอักเสบ แต่อาการคือจะปวดบริเวณส้นเท้าหรืออาจลามไปทั้งฝ่าเท้า อาการจะปวดมากที่สุดเมื่อลุกเดินก้าวแรกหลังจากตื่นนอนหรือจากนั่งพักเป็นเวลานาน3. เป็นเก๊าท์ที่เกิดกับข้อที่นิ้วเท้า ซึ่งมักจะเกิดที่บริเวณหัวแม่โป้ง โดยจะมีอาการปวด ร่วมกับข้อบริเวณนิ้วเท้าบวมแดง4. การบาดเจ็บของกระดูกบริเวณเท้า สาเหตุมักเกิดจากการบาดเจ็บจากการเล่นกีฬาหรือออกกำลังกายบางชนิดที่มีการกระโดด การวิ่ง เต้น หรือใช้ข้อเท้ามากในเบื้องต้น ควรงดการออกกำลังกายและการเล่นกีฬาไปก่อน ลดการเดินนาน เดินไกล ใส่รองเท้าที่มีขนาดพอดีและเหมาะสม พื้นบุรองเท้าควรมีความยืดหยุ่นไม่แข็งเกิน หากอาการเพิ่งเป็น อาจลองใช้การประคบเย็นไปก่อน และทานแก้ปวดกลุ่มที่ไม่ใช่สเตียรอยด์ (NSAIDs) เช่น ไดโคลฟีแนค (diclofenac), นาโปรเซน (naproxen) เป็นต้น ทั้งนี้ ต้องไม่แพ้ยาในกลุ่มนี้ หากยังไม่ดีขึ้น ก็ควรไปพบแพทย์เพื่อตรวจและรักษาค่ะ